Laurent Naouri

Laurent Naouri (* 23. máj 1964, Paríž) je francúzsky operný basbarytonista.

 Vzdelanie 
Než sa Naouri v roku 1986 rozhodol pre profesionálnu kariéru operného speváka, navštevoval Univerzitu v Lyone (École Centrale de Lyon), so zameraním na inžinierstvo. 
Po tomto rozhodnutí pokračoval vo vzdelávaní na Guildhallovej škole hudby a divadla (Guildhall School of Music and Drama) v Londýne.

 Hudobná kariéra 
Jeho profesionálna operná kariéra vo Francúzku začína v roku 1992 predstavením titulnej úlohy z opery Krištof Kolumbus od francúzskeho skladateľa Dariusa Milhauda, uvedeného v The Imperial Theatre v Compiengy. Je úspešný a jeho repertoár čoskoro zahŕňa širokú škálu od Claudio Monteverdi Monteverdiho po moderných skladateľov pod vedením dirigentov ako Maurizio Benini, William Christie, René Jacobs, Marc Minkowski a Kent Nagano.

Naouri debutoval v Opere Garnier v úlohe Thésea v Rameauovej opere Hyppolytus a Aricia. Nasleduje rola Eugen Onegin hraná v Opere de Nancy, stvárnenie Grófa des Grieux z Massenertovej opery Manon uvedenej v Opere Bastille a Figaro vo Figarovej svadbe. Jeho repertoár obohacujú ďalšie úlohy, vrátane niekoľkých z obdobia baroka, napríklad Rameauvej Platée (Platée), Dvorní Indovia, alebo Händelova Alcina.

V Anglicku sa objavil v Royal Opera House v roku 2006 v úlohe toreadora Escamilla v Bizetovej Carmen, v Spojených štátoch v Santa Fe Opera v tej istej úlohe. 

Laurent Naouri účinkuje často v recitáloch, predstaveniach a vystúpeniach v zahraničí.
Jeho nahrávky siahajú od Lullyho a Rameaua cez Offenbacha k Francisca Poulenca. 

17. februára 2012 mal debut v Metropolitnej opere v New Yorku, kde sa predstavil ako americký konzul v Nagasaki Sharpless, v opere Madama Butterfly od Pucciniho, celkovo v štyroch predstaveniach.

 Súkromný život 
Laurent je synom známeho pediatra Alda Naouriho a bratom spisovateľky Agnès Desarthe. Je ženatý so sopranistkou Natalie Dessay a majú dve deti. S manželkou spoločne vystupovali v rôznych operách a recitáloch, napríklad: Orfeus v podsvetí (Orphee aux Enfers) alebo Pelléas a Melisanda.

 Úlohy a opery 

 Skladateľ  Názov opery  Rola  rok Darius Milhaud  Krištof Kolumbus  Krištof Kolumbus  1992  Piotr Iľjič Čajkovskij  Eugen Onegin  Eugen Onegin   1994 Benjamin Britten  Zneuctenie Lukrécie (opera) (Le Viol de Lucrèce)  Tarquinius, rímsky princ  1995  Jules Massenet  Manon   Gróf des Grieux (otec rytiera des Grieux)    Wolfgang Amadeus Mozart  Figarova svadba  Figaro, komorník   1997 Jacques Offenbach  Orfeus v podsvetí (Orphee aux Enfers)  Jupiter  1997  Jacques Offenbach  Krásna Helena  Agamemnon  2000  George Frideric Handel  Alcina  Melisso  2000  Georges Bizet  Carmen  Toreador Escamillo  2002  Jean-Philippe Rameau  Platee  Satyr Citheron  2002  Hector Berlioz  Trójania  Narbal/Veľkňaz  2003  Jacques Offenbach  Hoffmannové poviedky (Les contes d'Hoffmann)  Lindorf / Coppelius / Dr.Miracle / Dapertutto  2003  Jean-Philippe Rameau  Les Boréades    2003  Jean-Philippe Rameau  Les Paladins  Orcan  2004  Gaetano Donizetti  Nápoj lásky (L'elisir d'amore)  seržant Belcore  2006  Hector Berlioz  Benvenuto Cellini  Fieramosca  2007  Jacques Offenbach  La Vie Parisienne  Baron de Gondremark  2007  Claude Debussy  Pelléas a Melisanda  Princ Golaud  2009  Jean-Baptiste Lully  Armide  Nenávisť/La Haine  2011 

 Ďalšie nahrávky 
 OFFENBACH: Concert of Music, (A) (Chatelet, 2001) 
 OFFENBACH: Hommage a Offenbach 
 OFFENBACH: Offenbach Gala (Chatelet, 2001) 
 RAMEAU, J.-P.: Operas (11 DVD Box Set) (NTSC)
 RAVEL: (THE VERY BEST OF),
 RAVEL: Chansons (Songs) (Millot, Mula, Brua, Naouri, Theruel)
 Igor Fiodorovič Stravinskij: Slavík (Le Rossignol), (2005)
 Albert Roussel: Les Mélodies
 RAVEL: Mélodies pour voix & Piano
 Francis Poulenc: Poulenc et les poètes

 Externé odkazy 
  Naouri's performance schedule from Operabase
 Zložka LN na ODB Opera

 Zdroj 

 Zložka LN na ODB Opera

Kategória:Operní speváci
Kategória:Basbarytonisti
Kategória:Francúzski operní speváci
Kategória:Osobnosti z Paríža